Fondue & Steak House ฟองดูว์ในตำนานกับความอร่อยเก่าแก่ระดับ 40 กว่าปีซึ่งเป็นที่รู้จักของคนไทยในกรุงเทพมหานคร เป็นร้านอาหารสไตล์ฝรั่งเศสแบบ Fine Dining มีฟองดูว์สไตล์สวิสเซอร์แลนด์และฝรั่งเศสขนานแท้ให้ได้ลิ้มรส และยังมีอาหารยุโรปให้ได้ลิ้มลองกันด้วย

ภายในร้านเรียบหรูเป็นบ้านเก่าเอามาตกแต่งทำร้านอาหาร เหมาะสำหรับการทำกิจกรรมการกินแบบฟองดูว์มาก จิ้มทอดไป จุ่มชีส จุ่มซอสไป คุยกันไป

Chicken Liver Pate Serve with Toast ราคา 180 บาท
ตับไก่บดเสิร์ฟพร้อมขนมปังฝรั่งเศสอบเป็นเมนูของว่างที่ช่วยให้คลายหิวได้ เนื้อแน่นมากแต่เนียนนุ่ม รสชาติเค็มเล็กน้อยเมื่อทาพร้อมขนมปังก็กำลังดี 

Grilled Baby Clam in Garlic Sauce ราคา 120 บาท
หอยลายอบกระเทียม เสิร์ฟพร้อมขนมปังกระเทียม อร่อยเข้มข้น 

Beef Fondue (Local Beef) for 2 Persons ราคา 800 บาท พร้อม Sauce 4 ชนิด
เนื้อฟองดูว์ในประเทศ เมนูพระเอกของร้าน ฟองดูเนื้อ 3 อย่าง ได้แก่เนื้อวัว Beef เนื้อหมู Pork และกุ้ง Shrimp วิธีการทานก็เอาไม้จิ้มเนื้อแล้วจุ่มลงในหม้อน้ำมันรำข้าวร้อนๆ ให้สุกตามชอบ จิ้มซอสแล้วทานร้อนๆ อร่อยจ้า 
ส่วนซอสมีให้เลือก 4 ซอส ได้แก่ซอสซัลซ่าร์ ซอสหัวหอม ซอสแตงกวาดองและเธาซันด์ไอส์แลนด์ เราชอบจิ้มกับซอสหัวหอมมากสุดเลยค่ะ

Bavette Garlic Spicy Prawns ราคา 180 บาท
สปาเก็ตตี้ผัดกุ้งกระเทียมพริกแห้ง เส้นลวกมากำลังดี กุ้งตัวน้อยๆ ผัดกับพริกแห้งที่รสชาติไม่เผ็ด

Fettuccine Vongole with Dried Chilli ราคา 180 บาท
เฟตูชินี่หอยลายพริกแห้ง มาเป็นเส้นแบนๆ ส่วนตัวคิดว่าลวกมานิ่มไปนิดนึง แต่ก็ยังอร่อยอยู่ 

Rib-Eye Steak with Pepper Sauce ราคา 450 บาท
สเต็กริบอายซอสพริกไทย เสิร์ฟพร้อมเห็ดผัด มันบดและการ์ลิกครีม ตัวชิ้นเนื้อนุ่มมาก รสชาติชุ่มไปด้วยซอส มันบดก็รสชาติดีทานง่าย

Classic Swiss Fondue ราคา 650 บาท (Cheese)
ฟองดูว์ชีสประกอบด้วยเนยแข็งละลายกับไวน์ขาวและเครื่องปรุงรส แล้วใช้ส้อมด้ามยาวจุ่มขนมปังลงไปในเนยที่ละลายอยู่ ทานคู่กับสตรอว์เบอร์รี องุ่นแดง องุ่นเขียว กล้วยและขนมปังกรอบ ทานไปสนุกไปตรงที่ชีสยืดๆ นี่ละค่ะ

Chocolate Fondue ราคา 350 บาท
ฟองดูว์ช็อกโกแลตรสเข้ม ทานคู่กับสตรอว์เบอร์รี องุ่นแดง องุ่นเขียว กล้วยและขนมปังกรอบ

Chocolate (Dark) Lava with Strawberry Ice Cream ราคา 200 บาท
เค้กช็อกโกแลตลาวาอุ่นๆ ที่แสนอร่อย ชอบรสชาติของเมนูนี้ค่ะ เข้มดี ทานกับไอศกรีมสตรอว์เบอร์รี่ที่เปรี้ยวนิดๆ กำลังดีค่ะ

Chocolate (Milk) Lava with Vanilla Ice Cream ราคา 200 บาท
รสชาติช็อกโกแลตลาวาของเมนูนี้หวานค่ะ แต่เด็กๆ จะชอบมาก

Crepe Suzette ราคา 350 บาท
เมนูเครปซูเซตต์ ทางร้านที่ปรุงให้ดูกันสดๆ ตั้งแต่ผสมน้ำซอสส้มและเหล้า ตุ๋นเครปในซอสจนนุ่ม ก่อนเสิร์ฟพร้อมกับไอศกรีมรัมเรซิน ตัวเครปเนื้อนุ่ม ซอสส้มหนึบดี หอมหวานและเปรี้ยวลงตัวมากๆ สุดยอดจริงๆ

ที่อยู่ : 2 ซอยพหลโยธิน 9 (ชำนาญอักษร) ถนนพหลโยธิน สามเสนใน พญาไท กรุงเทพฯ 10400
พิกัดการเดินทาง: แยกซอยชำนาญอักษร ซอยพหลโยธิน 9 จาก BTS อารีย์ ห่างไป 800 เมตรโดยประมาณ